CELEX: 62010CA0619
Language: sl
Date: 2012-09-06 00:00:00
Title: Zadeva C-619/10: Sodba Sodišča (prvi senat) z dne 6. septembra 2012 (predlog za sprejetje predhodne odločbe Augstākās tiesas Senāts – Latvija) – Trade Agency Ltd proti Seramico Investments Ltd (Pravosodno sodelovanje v civilnih zadevah — Uredba (ES) št. 44/2001 — Izvršitev — Razlogi za izpodbijanje — Nevročitev začetnega procesnega akta — Preverjanje s strani zaprošenega sodišča — Obseg — Vrednost informacij, navedenih v potrdilu — Kršitev javnega reda — Neobrazložena sodna odločba)

27.10.2012   
            
            
               SL
            
            
               Uradni list Evropske unije
            
            
               C 331/3
            
         
      Sodba Sodišča (prvi senat) z dne 6. septembra 2012 (predlog za sprejetje predhodne odločbe Augstākās tiesas Senāts – Latvija) – Trade Agency Ltd proti Seramico Investments Ltd
      (Zadeva C-619/10) (1)
      
      (Pravosodno sodelovanje v civilnih zadevah - Uredba (ES) št. 44/2001 - Izvršitev - Razlogi za izpodbijanje - Nevročitev začetnega procesnega akta - Preverjanje s strani zaprošenega sodišča - Obseg - Vrednost informacij, navedenih v potrdilu - Kršitev javnega reda - Neobrazložena sodna odločba)
      (2012/C 331/05)
      Jezik postopka: latvijščina
      
         Predložitveno sodišče
      
      Augstākās tiesas Senāts
      
         Stranki v postopku v glavni stvari
      
      
         Tožeča stranka: Trade Agency Ltd
      
         Tožena stranka: Seramico Investments Ltd
      
         Predmet
      
      Predlog za sprejetje predhodne odločbe – Augstākās tiesas Senāts – Razlaga člena 34, točki 1 in 2, Uredbe Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (UL, posebna izdaja v slovenščini, poglavje 19, zvezek 4, str. 42) – Razlaga člena 47 Listine Evropske unije o temeljnih pravicah – Razlogi za zavrnitev priznanja – Pravica do učinkovitega pravnega sredstva – Trditev tožene stranke, da ji ni bil vročen začetni procesni akt niti zamudna sodba – Pristojnost izvršitvenega sodišča preveriti vročitev začetnega procesnega akta toženi stranki, ki se ni spustila v postopek, če vročitev dokazuje potrdilo, predvideno v členu 54 Uredbe – Zamudna sodba, ki jo izda sodišča države članice izvora brez presoje utemeljenosti tožbe
      
         Izrek
      
      
                  1.
               
               
                  Člen 34, točka 2, Uredbe Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah, na katerega napotuje člen 45(1) te uredbe, v povezavi z uvodnima izjavama 16 in 17 navedene uredbe je treba razlagati tako, da če tožeča stranka vloži pravno sredstvo zoper razglasitev izvršljivosti zamudne sodbe, ki je bila izdana v državi članici izvora in ki ji je priloženo potrdilo, sestavljeno v skladu s členom 54 te uredbe, in pri tem trdi, da ji začetni procesni akt ni bil vročen, je sodišče zaprošene države članice, pri katerem je vloženo pravno sredstvo, pristojno, da preveri skladnost med informacijami iz navedenega potrdila in dokazi.
               
            
                  2.
               
               
                  Člen 34, točka 1, Uredbe št. 44/2001, na katerega napotuje člen 45(1) te uredbe, je treba razlagati tako, da sodišče zaprošene države članice na podlagi določbe, ki se nanaša na javni red, ne more zavrniti izvršitve zamudne sodne odločbe, s katero je bilo vsebinsko odločeno o sporu, s katero se nista preučila predmet pravnega sredstva in njegova podlaga in ki ne vsebuje nobene obrazložitve glede utemeljenosti, razen če glede na celotno presojo postopka in vseh upoštevnih okoliščin meni, da je s to odločbo očitno in nesorazmerno kršena pravica tožene stranke do poštenega sojenja iz člena 47, drugi odstavek, Listine Evropske unije o temeljnih pravicah, ker je ni mogla koristno in učinkovito izpodbijati.
               
            
         (1)  UL C 72, 5.3.2011.